Koordinatės: 55°03′34″ š. pl. 25°26′38″ r. ilg.﻿ / ﻿55.05944°š. pl. 25.44389°r. ilg.﻿ / 55.05944; 25.44389

| Dubingių pilis |
| --- |
|   |
| Vieta | Dubingiai |
| Įkurtas | XIII a. |
| Rūmų stilius | neišlikę |
| Bajorų giminės | Radvilos |

**Dubingių pilis** (**Pilies kalnas**) – Lietuvos pilis Molėtų rajono savivaldybės teritorijoje, į pietvakarius nuo Dubingių, Asvejos ežero saloje, (dab. likęs pusiasalis) kalvoje, vadinamoje Pilies kalnu.

Istorija
--------

Rašytiniuose šaltiniuose Dubingių pilis minima nuo XIV a. Tikriausiai XIV a. pirmoje pusėje, 500 m ilgio ir 100–220 m pločio salos kalvoje pastatyta medinė pilis, saugojusi nuo Livonijos ordino puolimų kelią į Vilnių. 1412-1413 m. Lietuvos didysis kunigaikštis Vytautas Didysis pastatydino naują pilį, o prieš 1430 m. pilies kieme ir medinę katalikų bažnyčią. XV a. pilis atiteko Biržų - Dubingių šakos Radviloms, jų kelis kartus perstatyta, paskutinį kartą - XVII a. pradžioje. 1547-1548 m. joje penkis mėnesius gyveno Barbora Radvilaitė. 

Apie 1565 m. katalikų bažnyčia perduota evangelikams reformatams. 1620 m. Jonušas Radvila vietoj medinės pastatydino mūrinę evangelikų reformatų bažnyčią, kuri 1735 m. sudegė. 

Ankstyviausią piliavietės piešinį iš 1872 m. yra palikęs Napoleonas Orda (1807-1883 m.). Jame matyti rūmų ir bažnyčios griuvėsiai. Sprendžiant iš piešinio, rūmai buvo kelių aukštų, su aukštu bokštu. Jie buvo gana panašūs į kitus to meto Radvilų statytus rūmus Nesvyžiuje, Vilniuje, kiek vėliau - ir Kėdainiuose.

XVIII a. viduryje pilis sunyko. Dubingių piliavietė yra didžiausia Lietuvoje.

Nuo 2003 m. piliavietėje vykdomi archeologiniai tyrinėjimai, ištirta buvusi bažnyčia, rastos ir atidengtos buvusių Radvilų rūmų liekanos. Tačiau svarbiausias atradimas – garbingos ir ypatingai Lietuvos istorijai nusipelniusios Radvilų giminės palaikai.

Tyrimai
-------

Dubingių tiltas ties piliaviete
1939 m. Vytauto Didžiojo kultūros muziejus tyrė pilies liekanas. Žvalgomuosius tyrimus 1969 m. 1979 m. ir 1987 m. atliko Mokslinės metodinės kultūros paminklų apsaugos tarybos archeologai. 1971 m. istorinius duomenis apie Dubingių pilį apibendrino Romas Batūra.

Kalvos pietinėje ir pietvakarinėje papėdėje yra pylimo liekanų, ant kalvos išliko XV a. – XVI a. mūrinių pastatų griuvėsių, XVII a. pradžios pilies ir bažnyčios liekanų. Rasta laidojimo kriptų, karstų ir palaikų bei spėjamos presbiterijos pamatų liekanų, juodo šlifuoto marmuro plokščių dalių, žiedas, Jono Kazimiero 1661 m. varinis šilingas, grindų plytelių, čerpių, vinių.

2003–2011 m. vasarą Dubingių piliavietėje atliktiems kasinėjimus vykdė Vilniaus universiteto archeologai profesorius dr. Albinas Kuncevičius, docentas dr. Rimvydas Laužikas, Ramūnas Šmigelskas, Gintautas Striška, kartu su Vilniaus Universiteto studentais bei Vilniaus jėzuitų gimnazijos moksleiviais; istorinius duomenis tyrė Lietuvos istorijos instituto vyresnioji mokslo darbuotoja dr. Raimonda Ragauskienė ir Vilniaus universiteto docentas dr. Rimvydas Laužikas, antropologinius tyrimus ir sugretinimą su ikonografija atliko Medicinos fakulteto Anatomijos, histologijos ir antropologijos katedros profesorius dr. Rimantas Jankauskas.

Buvo iškastos penkios perkasos, viena – piliavietės pakraštyje, keturios – bažnyčios vietoje. Kasinėjant buvusios Dubingių evangelikų reformatų bažnyčios vietoje po bažnyčios rūsiais centrinėje dalyje buvo rasta kelios dešimtys kapų, kai kurie jų buvo suardyti per įvairias statybas. Bažnyčios centrinėje dalyje, kur kadaise buvo Dievo stalas, labai negiliai po grindimis rasta 1,5 m ilgio ir 1 m pločio dėžė. Joje ir buvo sudėti aštuonių asmenų palaikai, kurie dėžėje-sarkofage buvo sudėti gana tvarkingai, mėginant išlaikyti anatominę griaučių tvarką. Akivaizdu, kad perlaidota ne atmestinai, bet jaučiant deramą pagarbą perlaidojamiems asmenims. Bijodami apsirikti, archeologai savo radinio negarsino iki 2005 m. gegužės 2 d.

Sugretinus įvairius antropometrinius, istorinius, ikonografinius duomenis nustatyta, kad bažnyčioje buvo palaidoti mažametis Mikalojus Radvila, Kristupo Radvilos Perkūno pirmoji žmona Ana Sapkova, Mikalojus Radvila Juodasis, jo žmona Elžbieta Šidlovecka-Radvilienė (1533–1562 m.), Mikalojus Radvila Rudasis, jo sūnus Mikalojus Radvila, Mikalojaus Radvilos žmona Elena Hlebovičaitė, vaikaitis Jonušas Radvila.

2009 m. rugsėjo 3–5 dienomis įvyko atsisveikinimo su Lietuvos Didžiosios Kunigaikštystės didikų Radvilų giminės atstovų palaikais ir perlaidojimo ceremonija. Šių didikų giminės atstovų palaikų perlaidojimu Dubingių piliavietėje, Molėtų rajone rūpinosi speciali Ministro Pirmininko Andriaus Kubiliaus potvarkiu sudaryta darbo grupė, kuriai vadovavo Vyriausybės kancleris Deividas Matulionis. Radvilų giminės atstovų palaikai buvo pašarvoti Dailės muziejaus Radvilų rūmuose Vilniuje (Vilniaus g. 22). Rugsėjo 5 d. didikų giminės atstovų palaikai buvo perlaidoti jų radimo vietoje, buvusios bažnyčios rūsyje. Ši ceremonija buvo Lietuvos tūkstantmečio programos dalis.

Galerija
--------

* Atkasti bažnyčios griuvėsiaiAtkasti bažnyčios griuvėsiai
* Konservuoti evangelikų reformatų bažnyčios griuvėsiaiKonservuoti evangelikų reformatų bažnyčios griuvėsiai
* Dubingių pilies griuvėsiaiDubingių pilies griuvėsiai
* Dubingių piliavietėDubingių piliavietė
* Dubingių piliavietėDubingių piliavietė
* Pilies kalnas nuo Asvejos krantoPilies kalnas nuo Asvejos kranto
* Keleivi, sustok trumpam ir susimąstykKeleivi, sustok trumpam ir susimąstyk
* Radvilų antkapis virš evangelikų reformatų bažnyčios rūsioRadvilų antkapis virš evangelikų reformatų bažnyčios rūsio

Šaltiniai
---------

|  |  |
| --- | --- |
|  | **Vikiteka: Dubingių pilis** – vaizdinė ir garsinė medžiaga  |

1. ↑  „Gynybiniai įtvirtinimai (XIII-XVIII a.)". Suarchyvuotas originalas 2015-09-27. Nuoroda tikrinta 2015-09-27.
2. ↑  *Dubingių pilis*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004. 170 psl.
3. ↑  Dubingių radinys. Mokslo Lietuva, 2005 m. gegužės 19 – birželio 1 d. Nr 10 (322)[neveikianti nuoroda]
4. ↑  Vyriausybės spaudos tarnyba, 2009 m. rugpjūčio 7 d.

Nuorodos
--------

* Bažnyčios griuvėsių kasinėjimai Dubingių piliakalnyje
* Dubingių istorija Archyvuota kopija 2015-09-27 iš Wayback Machine projekto. Nuoroda tikrinta 2015-09-27

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos rezidencinės pilys ir dvarai |
| --- |
|  |
| Miestų rūmai | 
 Abramavičių **·**  Bžostovskių **·**  Chodkevičių **·**  Hugo Šojaus **·**  Kunigaikščių (Kaune) **·**  Lopacinskių (Olizarų) **·**  Lopacinskių (Sulistrovskių) **·**  Oginskių **·**  Pacų **·**  Pacų **·**  Pranckevičiaus **·**  Raduškevičiaus **·**  Radvilų **·**  Šuazelių (De Reusų) **·**  Siručių **·**  Sluškų **·**  Tiškevičių **·**  Tyzenhauzų (Fitinhofų) **·** Valdovų **·**  Zabielų **·**  Zubovų |  |
|  |
| Renesansas | 
 Panemunės **·**  Raudonės  |
|  |
| Barokas | 
 Biliūnų  |
|  |
| Iki Klasicizmo | 
 Baltadvaris (Mūriniai Videniškiai) **·**  Biržų **·**  Jiezno **·**  Kelmės **·**  Liubavo **·**  Norviliškių **·**  Raudondvario (Kaunas) **·**  Sapiegų **·**  Siesikų **·**  Sluškų **·**  Vasaknų |
|  |
| Klasicizmas | 
 Antazavės **·**  Arnionių **·**  Aštriosios Kirsnos **·**  Aukštosios Fredos **·**  Bartkuškio **·**  Bistrampolio **·**  Buivydiškių **·**  Bulakavo **·**  Burbiškių (Raseiniai) **·**  Cirkliškio **·**  Čiobiškio **·**  Didždvaris **·**  Diktariškių **·**  Dotnuvos **·**  Dūkšto **·**  Ilguvos **·**  Ilzenbergo **·**  Jašiūnų **·**  Joniškėlio **·**  Kairėnų **·**  Kurtuvėnų **·**  Leipalingio **·**  Leonpolio **·**  Merkinės **·**  Nemėžio **·**  Noriūnų **·**  Onuškio **·**  Paežerių (Vilkaviškio) **·**  Pakruojo **·** Paliesiaus **·**  Pavermenio **·**  Pikeliškių **·**  Raguvėlės **·**  Rokiškio **·**  Salamiesčio **·**  Salų **·**  Skaraitiškės **·**  Skuodo **·**  Šumsko **·**  Taujėnų **·**  Veisiejų **·**  Verkių **·**  Vilkaviškio **·**  Žagarės **·**  Žeimių **·**  Žiemaitkiemio |
|  |
| Romantizmas | 
 Belvederio **·**  Mitriūnų  |
|  |
| Istorizmas | 
 Alantos **·**  Alančių **·**  Antašavos **·**  Antalinos **·**  Antanavo **·**  Apytalaukio **·**  Ariogalos (Čėkavos) **·**  Astravo **·**  Aukštadvario **·**  Ausieniškių **·**  Baisogalos **·**  Baltosios Vokės **·**  Bartkūniškio **·**  Beržėnų **·**  Bezdonių **·**  Bikuškio **·**  Burbiškio (Anykščiai) **·**  Burbiškio (Radviliškis) **·**  Butautų **·**  Dabikinės **·**  Daukšiagirės **·**  Dautarų **·**  Degsnio **·**  Gelgaudiškio **·**  Ginkūnų **·**  Glitiškių **·**  Gornostajiškių **·**  Gruzdžių **·**  Jakiškių **·**  Jotaučių **·**  Jurbarko **·**  Kidulių **·**  Kretingos **·**  Lančiūnavos **·**  Lapgirių **·**  Laukžemės **·**  Lentvario **·**  Markutiškių **·**  Naisių **·**  Naudvario **·**  Paežerių (Šiaulių) **·**  Pagryžuvio **·**  Pajiešmenės **·**  Palangos **·**  Palėvenės **·**  Panemunio **·**  Petešos **·**  Platelių **·**  Plinkšių **·**  Plungės **·**  Raudondvario (Nemenčinė) **·**  Raudondvario (Šeduva) **·**  Renavo **·**  Rietavo **·**  Saldutiškio **·**  Sirutiškio **·**  Šalčininkų **·**  Šatijų **·**  Šešuolėlių **·**  Šventupės **·**  Švėkšnos **·**  Tauragės **·**  Terespolio **·**  Trakų Vokės **·**  Tuskulėnų **·**  Utenos **·**  Užpalių **·**  Užutrakio **·**  Varputėnų **·**  Veprių **·**  Vėžaičių **·**  Vilkėno **·**  Vyžuonų **·** Zyplių **·**  Žiežmarių |
|  |
| Neogotika | 
 Raudonės **·**  Vaitkuškio **·**  Meikštų  |
|  |
| Modernas | 
 Vyžulėnų (Vyžulionių)  |
|  |
| Mediniai | 
 Adomynės **·**  Antakalnio **·**  Barborlaukio **·**  Biržuvėnų **·**  Blinstrubiškių **·**  Brėvikių **·**  Čiulų **·**  Daugėlių **·**  Džiuginėnų **·**  Gačionių **·**  Ivoniškio (Gudelių) dvaras  **·**  Kairiškių **·**  Kurklių  **·**  Kuršėnų **·**  Kurtuvėnų **·**  Liberiškio **·**  Lyduokių (Kurėjų) **·**  Nendrijos (Veleikių, Vileikių) **·** Paberžės **·** Noliškio **·**  Pabiržės (Balandiškių) **·**  Paragių **·**  Pavirvytės **·**  Pienionių **·**  Pučkorių **·**  Raudondvario (Riešė) **·**  Semeliškių **·**  Skarulių **·**  Svėdasų **·**  Šateikių **·**  Šriubiškių **·**  Tytuvėnėlių **·**  Užvenčio **·**  Vaikutėnų **·**  Veliuonos **·**  Velykionių **·**  Vidiškių **·**  Vyžuonėlių |
|  |
| Neišlikę | 
 Dubingių **·**  Dusetų **·**  Dusmenų **·**  Piuro **·**  Vencavų  |
|  |
| Kategorija **·**  Sąrašas |

 |